Савельева Элеонора Анатольевна

Савельева Элеонора Анатольевна (1937) — коми войтырлысь история да археология туялысь, история наукаясса доктор (1995), Коми АССР-са наукаын нимӧдана уджалысь (1987), Россияса наукаын нимӧдана уджалысь (1998).

 Олан туй 
1937, вӧльгым тӧлысь 15 лун — чужис Сыктыв районса Поёл сиктын. 1959 воын Урал канмуса университетысь история факультет (Свердловск) помалӧм бӧрын сійӧс мӧдӧдісны Сыктывкарӧ СССР-са наукаяс академиялӧн Коми филиалӧ: уджаліс история, этнография да археология юкӧдын старшӧй лаборантӧн, 1961—1972 воясӧ — младшӧй научнӧй сотрудникӧн. 1969 воын СССР-са наукаяс академиялӧн археология Институтын (Москва) дорйис история наукаясса кандидат ним вылӧ диссертация (нимыс — «Пермь вычегодская по археологическим материалам»). 1972—1985 воясӧ уджаліс Сыктывкарса канму университетын: история-филология факультетса история кафедраын старшӧй велӧдысьӧн (1972—1975), СССР-са история кафедраын доцентӧн (1975—1977), история факультетса деканӧн (1977—1979), СССР-са история кафедраын доцентӧн (1979—1982), СССР-са история кафедраӧн веськӧдлысьӧн (1982—1985). 1985 восянь уджалӧ Кыв, литература да история институтын археология отделын веськӧдлысьӧн (бӧрйисны конкурс серти), 1991 восянь — институтса директорӧс вежысьӧн наука юкӧнын. 1995 воын Россияса наукаяс академиялӧн археологии Институтын (Москва) дорйис история наукаяс доктор ним вылӧ диссертация (нимыс — «Европейский Северо-Восток в эпоху средневековья»).

 Туясян удж 

 Небӧгъяс 
 Пермь вычегодская. — Москва, 1971.
 История Коми АССР. — Сыктывкар, 1978. (соавтор)
 Вымские могильники. — Л., 1987. 
 Археология Коми АССР: учебное пособие.  — Сыктывкар
 Археология Республики Коми. — Москва, 1997 (соавтор)
 Финно-угры Поволжья и Приуралья в средние века. — Ижевск, 1999. (соавтор)

 Наградаяс 
 Коми республикаса 
 Коми АССР-са наукаын нимӧдана уджалысь (1987)
 Коми АССР-са Министръяслӧн Сӧветлӧн Почёт грамота  
 Коми АССР-са Вылыс Сӧветысь президиумлӧн Почёт грамота 
 «Бур уджысь» медаль (1970)
 Коми комсомоллысь премия босьтысь
 Коми Республикаса канму премиа наука юкӧнын босьтысь (1998)
 Коми Республикаса наукаын почёта уджалысь 2017Баканов И. Глава Коми вручил выдающимся жителям республики государственные награды // «Комиинформ» юӧр сетан агентство (2017.12.14 лун; рочӧн)

 Рочмуса 
 Россияса наукаын нимӧдана уджалысь (1998)

 Ӧшмӧсъяс 
 http://pyioldino.narod.ru/savelyeva.html
 Муравьева С. Элеонора САВЕЛЬЕВА: «Жить и работать по-другому я не умею» // Регион журнал, 2012 во, вӧльгым тӧлысь 30-ӧд лун
 Сивкова А. Элеонора Савельева: Археолог — мужская профессия // «Республика» газет, 2007 во, вӧльгым тӧлысь 16-ӧд лун

 Ыстӧдъяс 

Категория:Персоналия анбурӧд
Категория:Персоналия:Коми
Категория:Туялысьяс
Категория:Археология туялысьяс
Категория:Поёл сикт овмӧдчӧмин
Категория:Кыв, литература да история институт
Категория:Чужисны 1937 воын